Беренсе донъя һуғышына тиклем Европала Париждың «Ағалы-ҡустылы Патэлар» киностудияһы өҫтөнлөк менән файҙалана, ә АҠШ-та тәүге мәлдә Нью-Йорк киноиндустрия үҙәге була. Әммә 1910-сы йылдарҙа студияларҙың күбеһе Лос-Анджелес ҡалаһы ситендә урынлашҡан һәм фильм төшөрөү өсөн тәбиғи шарттары яҡшы булған Голливудҡа күсенә (яҡтылыҡ күберәк һәм яуым-төшөм дә һирәгерәк). 1920 йылдар башында кино етештереүҙе контролдә тотҡан 8 эре киностудия урынлаша унда. Уларҙың бишәүһеxa0— Fox, Loew-MGM, Paramount, RCA һәм Warner Brothersxa0— үҙ кинотеатрҙар селтәрен тота, һәм тағы өсәүһенеңxa0— Universal Pictures, Columbia Pictures һәм United Artistsтарҙыңxa0— үҙ селтәрҙәре булмай.